ཕྱིན་ཉིན་བྱི་བ་རྣམས་ནགས་འདབས་སུ་ཡོང་དུས།རྐང་མགོར་ཡར་ཙོག་ནས་ཡོད་པའི་སྤྱང་ཀི་ཞིག་ཡོད་པ་མཐོང་བ་དང་།བྱི་བའི་དཔོན་པོ་ལ་ཞུས།དེ་ནས་བྱི་བའི་དཔོན་པོ་སྤྱང་ཀིའི་མདུན་དུ་སོང་སྟེ།སྐུ་ཞབས།སྐུ་ཞབས་སྤྱང་ཀི་ལགས།ཁྱོད་འདི་ལྟར་ཡང་ལངས་ནས་འདུག་དོན་ག་རེ་ཡིན་ནམ་ཞེས་དྲིས།སྤྱང་ཀི་ན་རེ།ང་སྤྱང་ཀི་རྐང་གྱོལ་ཞིག་ཡིན།ང་ལག་པའི་ཐོག་ཏུ་འགྲོ་བ་མང་དྲགས་ནས་ད་ལྟ་རྐང་བ་ན་གི་འདུག་ཅེས་ལན་བཏབ།ཡང་བྱི་བའི་དཔོན་པོ་དེས།དེ་ན་ཁྱོད་ཀྱི་ཁ་གདངས་ནས་འདུག་དགོས་དོན་ག་རེ་རེད་ཞེས་དྲིས།སྤྱང་ཀི་ན་རེ།ངའི་ཁ་ནང་ལ་རླུང་རྒྱག་པའི་ཆེད་དུ་ཡིན་ཞེས་བཤད།བྱི་བའི་དཔོན་པོས།ཁ་ལ་རླུང་རྒྱབ་ན་ཕན་ཐོགས་ག་རེ་ཡོད་པ་རེད་ཅེས་དྲིས།སྤྱང་ཀིས།ངའི་འཚོ་བརྟེན་རླུང་ཡིན་པས།ངའི་ཁོག་ལ་རླུང་ཅུང་ཟད་གསོག་མ་ཐུབ་པ་ཡིན་ན།ང་འགྲོ་མི་ཐུབ་ལ་ལངས་ནས་ཀྱང་འདུག་མི་ཐུབ་ཅེས་བཤད།